**OBRAZLOŽENJE POLUGODIŠNJEG IZVJEŠTAJA O IZVRŠENJU PRORAČUNA OPĆINE ČEPIN ZA 2024. GODINU**

1. **UVODNE NAPOMENE**

Zakonom o proračunu („Narodne novine“ br. 144/21) i Pravilnikom o polugodišnjem i godišnjem izvještaju o izvršenju Proračuna („Narodne novine“ br. 85/23) propisana je obveza sastavljanja i podnošenja polugodišnjeg izvještaja o izvršenju proračuna predstavničkom tijelu na donošenje do 30. rujna tekuće proračunske godine.

Zakonom o proračunu i Pravilnikom o polugodišnjem i godišnjem izvještaju o izvršenju proračuna („Narodne novine“ br. 85/23 članak 4. propisan je sadržaj polugodišnjeg Izvještaja o izvršenju proračuna. Polugodišnji izvještaj o izvršenju proračuna sadrži: opći dio, posebni dio, obrazloženje i posebne izvještaje.

**1. Opći dio polugodišnjeg izvještaja o izvršenju proračuna sadrži:**

1. Sažetak Računa prihoda i rashoda i račun financiranja
2. Račun prihoda i rashoda i
3. Račun financiranja

**2. Posebni dio polugodišnjeg izvještaja o izvršenju proračuna sadrži:**

1. Izvještaj po organizacijskoj klasifikaciji
2. Izvještaj po programskoj klasifikaciji

**3. Obrazloženje polugodišnjeg izvještaja o izvršenju proračuna sadrži:**

a) Obrazloženje općeg dijela izvještaja o izvršenju proračuna

**4. Posebni izvještaji u polugodišnjem izvještaju o izvršenju proračuna:**

1. Izvještaj o korištenju proračunske zalihe
2. Izvještaj o zaduživanju na domaćem i stranom tržištu novca i kapitala i
3. Izvještaj o danim jamstvima i plaćanjima po protestiranim jamstvima

U skladu s ovom zakonskom obvezom sastavljen je Polugodišnji izvještaj o izvršenju Proračuna Općine Čepin za 2024. godinu.

**Financiranje javnih rashoda izvršeno je na osnovi slijedećih financijsko planskih dokumenata :**

* Proračun Općine Čepin za 2024. godinu (Službeni glasnik Općine Čepin broj 43/2023),
* Odluka o izvršavanju proračuna Općine Čepin za 2024. godinu (Službeni glasnik Općine Čepin broj 43/2023),

1. **OBRAZLOŽENJE OPĆEG DIJELA IZVJEŠTAJ O IZVRŠENJU PRORAČUNA**

**1. OBRAZLOŽENJE OSTVARENIH PRIHODA I PRIMITAKA, RASHODA I IZDATAKA**

Ukupni prihodi/primici proračuna ostvareni su u visini 4.612.430,88 eura odnosno 34,61 % od plana.

Ukupni rashodi/izdaci iznose 4.691.001,64 eura, odnosno 32,46 % od plana.

**1.1. PRIHODI I PRIMICI**

Ukupni prihodi i primici ostvareni u promatranom razdoblju iznosili su 4.612.430,88 eura, odnosno 34,61 % planiranih prihoda i primitaka u 2024. godini.

**Prihodi Općine Čepin u prvom polugodištu 2024. godine su:**

* 1. PRIHODI POSLOVANJA,

1. PRIHODI OD PRODAJE NEFINANCIJSKE IMOVINE.

1.1.1. ***PRIHODI POSLOVANJA*** ostvareni su u iznosu od 3.602.930,88 eura ili 38,76 % u odnosu na godišnji plan.

Prihodi poslovanja su:

***Prihodi od poreza*** ostvareni su u iznosu od 1.728.968,49 eura, što je 43,32 % u odnosu na godišnji plan.

***Pomoći* obuhvaćaju:** prihode po osnovu raznih oblika pomoći, (unutar opće države ili iz inozemstva). Ostvareni su u iznosu od 1.294.828,83 eura , što je 31,47 % u odnosu na godišnji plan.

***Prihodi od imovine***ostvareni su u iznosu od 115.012,96 eura ili 25,01 % u odnosu na godišnji plan, a veći dio tog iznosa odnosi se na prihode od nefinancijske imovine, tj. na prihode od zakupa poljoprivrednog zemljišta.

***Prihodi od upravnih i administrativnih pristojbi, pristojbi po posebnim propisima i naknada*** *ostvareni su u iznosu od* 445.256,09 eura *ili* 65,26 % u odnosu na godišnji plan.

Najveći dio odnosi se na komunalnu naknadu i komunalni doprinos.

Komunalna naknada namjenski je prihod, uplaćuje se tromjesečno, a namjena je održavanje čistoće javnih površina, nerazvrstanih cesta i javne rasvjete. Prihod od komunalne naknade je 126.035,62 eura.

Komunalni doprinos se plaća za korištenje komunalne infrastrukture na području cijele jedinice lokalne samouprave, a prihod iznosi 146.662,09 eura zbog izgradnje većih građevinskih objekata na području općine.

1.1.2. ***PRIHODI OD PRODAJE NEFINANCIJSKE IMOVINE*** ostvareni su u iznosu od 332.000,00 eura ili 12,71 % u odnosu na godišnji plan. Prihodi od prodaje nefinancijske imovine su:

* Prihodi od prodaje neproizvedene dugotrajne imovine
* Prihodi od prodaje proizvedene dugotrajne imovine

Ukupan prihod od prodaje nefinancijske imovine odnosi se na na prihode od prodaje neproizvedene dugotrajne imovine *–* ostvareni su zamjenom zemljišta u vlasništvu Općine Čepin i Novog Agrara d.o.o.

Prihodi od prodaje proizvedene dugotrajne imovine nisu ostvareni.

**1.2. RASHODI I IZDACI**

Ukupni proračunski rashodi i izdaci izvršeni su u iznosu od 4.691.001,64, eura, odnosno 32,46 % u odnosu na godišnji plan.

Prema ekonomskoj klasifikaciji rashodi i izdaci su:

1.2.1. ***RASHODI POSLOVANJA*** izvršeni u iznosu od 2.467.763,81 eura što je 39,47 % u odnosu na godišnji plan.

**R*ashodi za zaposlene***iznose 742.277,28 eura. Ovaj iznos se odnosi na zaposlene službenike i namještenike, dužnosnike, zaposlenike kod proračunskih korisnika Centar za kulturu, Javna vatrogasna postrojba Čepin i Dječji vrtić Zvončić. Rashodi su veći zbog usklađivanja plaća proračunskih korisnika (JVP i DVZ) sa zakonom.

***Materijalni rashodi*** ostvareni su u iznosu od 1.169.343,68 eura, što 41,72 % u odnosu na godišnji plan.

***Financijski rashodi*** ostvareni su u iznosu od 26.592,04 eura, što je 31,15 % u odnosu na godišnji plan.

***Subvencij***e su ostvarene u iznosu od 7.500,00 eura, što je 1,57 % u odnosu na godišnji plan. Razlog tome je što će se subvencije poljoprivrednicima i obrtnicima isplaćivati u drugoj polovici 2024. godine.

***Pomoći dane u inozemstvo i unutar općeg proračuna*** iznose 35.084,76 eura, što je 108,62 % u odnosu na godišnji plan. Rashodi su veći zbog postavljanja zaštitnih ograda kod osnovnih škola.

***Naknade građenima i kućanstvima na temelju osiguranja i druge naknade*** ostvarene su u iznosu od 248.596,46 eura što je 47,36 % u odnosu na godišnji plan.

***Ostali rashodi*** ostvareni su u iznosu od 238.669,59 eura što je 47,80 % u odnosu na godišnji plan.

1.2.2. ***RASHODI ZA NABAVU NEFINANCIJSKE IMOVINE*** realizirani su u iznosu od 1.001.739,00 eura, odnosno 13,79 % u odnosu na godišnji plan. Ovi rashodi su ostvareni u manjem iznosu zbog toga što zbog provedbe postupka javne nabave nisu započeli svi planirani postupci. Odnose se na izgradnju nastavno-sportske dvorane, kupovinu dviju kuća, zamjenu zemljišta.

1. **PRIKAZ OSTVARENOG VIŠAK PRIHODA**

U razdoblju od 1.1.2024. do 30.6.2024. g. Općina Čepin je ostvarila ukupne prihode i primitke u iznosu od 4.612.430,88 eura i ukupne rashode i izdatke u iznosu od 4.691.001,64 eura. Navedeno rezultira manjkom prihoda u iznosu od 78.570,76 eura.

1. **STANJE NOVČANIH SREDSTAVA**

Stanje novčanih sredstva na žiro računu na dan 30.6.2024. godine iznosilo je 916.348,57 eura, na podračunu 2.529,42 eura.

1. **POSEBNI IZVJEŠTAJI U POLUGODIŠNJEM IZVJEŠTAJU O IZVRŠENJU PRORAČUNA**
2. **Izvještaj o korištenju proračunske zalihe**

Općina Čepin u razdoblju od 1.1.2024. do 30.6.2024. godine nije koristila sredstva proračunske zalihe.

1. **Izvještaj o zaduživanju na domaćem i stranom tržištu novca i kapitala**

Općina Čepin se u razdoblju od 1.1.2024. do 30.6.2024. godine zadužila se:

* Kratkoročni kredit na iznos 750.000,00 eura
* Dugoročni kredit za izgradnju sportske dvorane 406.320,68 eura

1. **Izvještaj o danim jamstvima i plaćanjima po protestiranim jamstvima**

U razdoblju od 1.1.2024. do 30.6.2024. godine Općina Čepin nije davala jamstva.

OPĆINSKI NAČELNIK

Dražen Tonkovac